|  |
| --- |
| **Objekta higiēniskais novērtējums** |
| Kuldīgā |

|  |
| --- |
| 12.05.2023 |

|  |
| --- |
| 1. **Objekta nosaukums:** Bērnu un jauniešu nometnes „**Resurss**” |
| 1. **Objekta īpašnieks:** SIA „VINRU”, reģ.Nr.40103167488, Artilērijas iela 53-1, Rīga |
| 1. **Objekta adrese:** Viesu nams „Zivtiņi”, Kaltene, Rojas pagasts, Talsu novads |
| **4.Novērtēšanu veica:** 08.05.2023. Sabiedrības veselības departamenta Kurzemes kontroles nodaļas higiēnas ārste S.Martinova |
| 1. **Novērtēšanā piedalījās:** viesu nama „Zivtiņi” pārstāvis Aigars .Zivtiņš |
| 1. **Konstatēts:**   **6.1. Vispārīgās ziņas par objektu/ objekta raksturojums**  Bērnu un jauniešu nometnes „**Resurss**” ir paredzēts izvietot viesu nama „Zivtiņi” telpās no 26.06.2023. līdz 02.07.2023., no 16.07.2023. līdz 22.07.2023., no 10.07.2023. līdz 14.07.2023., no 23.07.2023. līdz 27.07.2023. Nometnes ir plānotas kā slēgta tipa, diennakts nometnes telpās. Nometnēs strādās 5 darbinieki, maksimālais dalībnieku skaits - 34 bērni un jaunieši vecumā no 6 līdz 17 gadiem (bērni ar īpašām vajadzībām – nav paredzēti).  Nometņu dalībnieku ēdināšana tiks paredzēta 4 reizes dienā viesu nama ēdamzālē. Ēdināšanas pakalpojumu sniedzējs- SIA „Zītari LZ”.  Ēkā nav uzņēmumu, kuri var radīt draudus bērnu drošībai un veselībai.  Veicot telpu higiēnisko novērtēšanu tika konstatēts:  Bērni tiks izvietoti viesu nama numuriņos.Katrā numuriņā ir 3-5 gultas, galds, krēsli, drēbju skapji. Gultas veļa un gultas piederumi ir pietiekošā daudzumā. Tīrās veļas uzglabāšanai ir atsevišķa telpa-noliktava, kas aprīkota ar plauktiem. Netīrā veļa tiek glabāta neabsorbējošos tekstila maisos. Viesu namā ir 4 tualetes telpas (meitenēm un zēniem), kas aprīkotas ar klozetpodiem, roku mazgātnēm un dušām. Tualetēs ir tualetes papīrs, šķidrās ziepes un roku susināšanas līdzekļi (vienreizējie dvieļi). Ir iespēja vienu telpu iekārtot kā izolatoru.  Telpu uzkopšanu veic viesu nama personāls, izmantojot uzkopšanas inventāru, mazgāšanas un tīrīšanas līdzekļus. Uzkopšanas inventāra glabāšanai ir atsevišķa telpa. Visas telpas ir apmierinošā sanitāri-tehniskā stāvoklī. Apsekošanas laikā telpās netika konstatēta grauzēju, kaitīgo posmkāju klātbūtne vai to esamības pazīmes.  **6.2. Iekštelpu virsmu apdare**  Telpu apdarei izmantoti viegli tīrāmi, telpu funkcijai atbilstoši materiāli: grīdas –koka, flīžu segums; sienas – krāsotas; tualetēs – grīdas un sienas – flīžu segums. Grīdas ir stabilas, nav slidenas, bez bīstamiem izciļņiem, caurumiem vai slīpumiem. Tualetes telpās sienu un grīdu apdarei ir izmantoti materiāli, kas paredzēti mitrai uzkopšanai un dezinfekcijai.  **6.3. Apgaismojums**  Telpu apgaismojums - dabīgais un mākslīgais. Vizuāli - pietiekošs. Novērtēšanas laikā visi apgaismes ķermeņi ir darba kārtībā.  **6.4. Siltumapgāde –** siltumapgāde lietus laikā ar elektriskiem radiatoriem.  **6.5. Gaisa apmaiņa**  Telpu vēdināšana dabīgā caur logiem un durvīm. Tualetēs ir nodrošināta piespiedu (mākslīgā) vēdināšana.  **6.6. Ūdens apgāde** - no dziļurbuma. Ir nodrošināta karstā ūdens padeve dušas iekārtām un roku mazgātnēm. Karstā ūdens sagatavošana – elektriskie ūdenssildītāji. Nav saņemts dzeramā ūdens kvalitātes testēšanas pārskats un nav apliecinājuma, ka dzeramā ūdens kvalitāte atbilst 14.11.2017. Ministru kabineta noteikumu Nr. 671 ,,Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām.  **6.7. Kanalizācijas sistēma -**  notekūdeņu novadīšana vietējā notekūdeņu savākšanas rezervuārā ar izvešanu uz attīrīšanas iekārtām.  **6.8. Teritorijas labiekārtošana**  Viesu nama teritorija ir labiekārtota, pietiekami apgaismota, sadzīves atkritumu savākšanai ir paredzēts konteiners, kurš izvietots asfaltētā laukumā.  **6.9. Vides pieejamība**  Netika vērtēta.  **6.10.Riska faktoru novērtēšana un cita informācija -** nav saņemts dzeramā ūdens kvalitātes testēšanas pārskats un nav apliecinājuma, ka dzeramā ūdens kvalitāte atbilst 14.11.2017. Ministru kabineta noteikumu Nr. 671 ,,Dzeramā ūdens obligātās nekaitīguma un kvalitātes prasības, monitoringa un kontroles kārtība” prasībām. |
| 7. **Slēdziens**  Bērnu un jauniešu nometnes „Resurss” atbilst higiēnas prasībām un var uzsākt darbību laika posmā no 26.06.2023. līdz 02.07.2023., no 16.07.2023. līdz 22.07.2023., no 10.07.2023. līdz 14.07.2023., no 23.07.2023. līdz 27.07.2023., ievērojot, stingri ievērojot normatīvo aktu prasības un atbilstoši epidemioloģiskās situācijas attīstībai valstī (Ministru kabineta 28.09.2021. noteikumi Nr.662 “Epidemioloģiskās drošības pasākumi Covid-19 infekcijas izplatības ierobežošanai”)veicot nometņu organizēšanu un to darbību nodrošināšanu saskaņā ar 01.09.2009. MK noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15.jūnija „Vadlīnijām piesardzības pasākumiem bērnu nometņu organizētājiem”. *Pirms nometnes atvēršanas, veikt dzeramā ūdens testēšanu no ūdensvada un testēšanas pārskatu iesniegt Veselības inspekcijai.* |
| 1. **Rekomendējamie pasākumi –** 8.1.Nometnes darbību organizētto darbību nodrošināt saskaņā ar MK 01.09.2009. noteikumu Nr.981 “Bērnu nometņu organizēšanas un darbības kārtība” prasībām un vadoties pēc Valsts izglītības satura centra, sadarbībā ar Veselības ministriju, izstrādātām 2022.gada 15.jūnija „Vadlīnijām piesardzības pasākumiem bērnu nometņu organizētājiem” |

|  |  |
| --- | --- |
| Sabiedrības veselības departamenta  Kurzemes kontroles nodaļas higiēnas ārste | Svetlana Martinova |

|  |
| --- |
| Svetlana Martinova 26336007  svetlana.martinova@vi.gov.lv |